-54-

**Zápisnica**

**zo 7. pracovného zasadnutia Obecného zastupiteľstva**

**v Kráľovej nad Váhom**

**dňa 14. augusta 2019**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó  Mgr. Katalin Csizmadia  Ing. Edita Hambalková  Ján Pozsonyi  Ing. Kristína Pozsonyiová  Ing. Eliška Vargová  Mário Vincze  Mgr. Erika Vinczeová |
|  |  |
| **Referentky OcÚ :** | Bc. Erika Šmátralová  Alžbeta Vadkertiová |
| **Kontrolór obce:** | Štefan Bencze |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že všetci poslanci OZ boli pozvaní na zasadnutie pozvánkami zo dňa 06.08.2019.

Priebeh rokovania je nahrávaný a napálený na DVD, čo tvorí prílohu zápisnice.

Na začiatku zasadnutia boli prítomní 8 poslanci OZ, obecné zastupiteľstvo bolo uznášania schopné.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Edita Hambalková

Ján Pozsonyi

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 62a/2018-2022/OZ**

*Prezentácia: 8 poslancov OZ*

*Za schválenie overovateľov zápisnice hlasovalo 6 poslancov OZ: Ing. Ladislav Adamkó, Mgr. Katalin Csizmadia, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

*Zdržali sa 2 poslanci OZ: Ing. Edita Hambalková, Ján Pozsonyi*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 62b/2018-OZ**

*Prezentácia: 8 poslancov OZ*

-55-

*Za schválenie zapisovateľa zápisnice hlasovalo 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

**2. Návrh na schválenie programu zasadnutia obecného zastupiteľstva**

Návrh programu predniesol starosta obce:

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Informácia o plnení uznesení z predchádzajúceho zasadnutia OZ
4. Plán kontrolnej činnosti hlavného kontrolóra na II. polrok 2019
5. Návrh na udelenie ceny obce a ďakovného listu
6. Žiadosť o odkúpenie nehnuteľnosti s. č. 229, parc. č. 803/1 – Mária Kulinová, Kráľová nad Váhom č. 544
7. Opätovná žiadosť o majetkové vysporiadanie vzťahov s obcou – Jozef Chatrnúch, Kráľová nad Váhom č. 487
8. Žiadosť o poskytnutie finančnej podpory na čiastkové krytie prevádzkových nákladov kancelárie MAS Dolné Považie
9. Aktualizácie Štatútu obecnej knižnice
10. Návrh VZN o výške príspevku zákonného zástupcu na čiastočnú úhradu výdavkov za pobyt dieťaťa v materskej škole zriadenej obcou, o výške mesačného príspevku na čiastočnú úhradu nákladov na činnosť školského klubu detí
11. Prerokovanie rozsahu zmien a doplnkov ÚPN
12. Informácie o pripravenosti investícií:
13. Oprava miestnych komunikácií
14. Výstavba detského ihriska
15. WiFi pre Teba
16. Výmena povrchu multifunkčného ihriska
17. Návrh na úpravu rozpočtu kapitálových výdavkov obce
18. Rôzne
19. Poistenie majetku obce
20. COOP Jednota Galanta – žiadosť o stanovisko
21. Obecné dni
22. Záver

Starosta obce sa opýtal, či má niekto ešte návrh na doplnenie programu

Nakoľko poslanci OZ nemali návrhy na doplnenie programu prijali:

**Uznesenie číslo: 63/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva**

*Prezentácia: 8 poslancov OZ*

*Za schválenie programu hlasovalo 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. **Informácia o plnení uznesení z predchádzajúceho zasadnutia OZ**

**Štefan Bencze, kontrolór obce** - vypracoval Správu o kontrole plnenia uznesení zo 6. zasadnutia OZ konaného dňa 29. mája.2019, ktorá bola doručená poslancom OZ. V krátkosti informoval prítomných o obsahu správy. Pripomenul, že audítorská kontrola v obci bude vykonaná 15.8.2019

**RNDr. Ferenc Bergendi, starosta obce** – k informáciám dodal, že obec obdŕžala odsúhlasenú/podpísanú kúpnu zmluvu od Arcibiskupského úradu Trnava. Bol vypracovaný návrh na vklad a bude podaný na Katastrálny odbor OÚ Šaľa.

Po prerokovaní poslanci OZ prijali:

**Uznesenie číslo: 64/2018-2022/OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**informáciu o kontrole plnenia uznesení zo 6. zasadnutia Obecného zastupiteľstva v Kráľovej nad Váhom konaného dňa 29. mája 2019**

*Prezentácia: 8 poslancov OZ*

*Informáciu bralo na vedomie 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. **Plán kontrolnej činnosti hlavného kontrolóra na II. polrok 2019**

**Štefan Bencze, kontrolór obce** – predložil plán kontrolnej činnosti na II. polrok 2019, ktorý bol zverejnený na webstránke obce. K predloženému plánu dodal, že bude doplnený o komplexnú kontrolu nájomných bytov, nakoľko táto plánovaná kontrola nebola vykonaná v I. polroku.

Po prerokovaní poslanci OZ prijali:

**Uznesenie číslo: 65/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**Plán kontrolnej činnosti hlavného kontrolóra Obce Kráľová nad Váhom na II. polrok 2019 s doplnením**

*Prezentácia: 8 poslancov OZ*

*Plán kontrolnej činnosti schválilo 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. **Návrh na udelenie ceny obce a ďakovného listu**

V zmysle čl. 26 Štatútu obce a VZN č. 2/2009 o udeľovaní ocenení Obce Kráľová, starosta obce navrhuje udelenie Ceny Obce Kráľová nad Váhom pre bývalého starostu Obce Kráľová nad Váhom - Ing. Pál Tóth a pre bývalého starostu Obce Szentkirályszabadja – András Iványi. Obidvaja boli zakladateľmi Zväzu Svätého kráľa – Szent Király Szövetség v roku 1997.

Súčasťou udelenia ocenenia je plaketa bronzovej farby, ktorá má na jednej strane kópiu zvonice s textom „Cena Obce Kráľová nad Váhom“ a na druhej strane erb obce s textom „Vágkirályfa Község Díja“ a finančný dar v hodnote pre jednotlivcov do 300,- €

Poslanci OZ navrhujú udeliť ďakovný list pre občana Obce Kráľová nad Váhom – Viktor Kocsis a pre Andreu Szőcsovú, ktorá je ilustrátorkou knihy p. Kocsisa a zároveň bude mať výstavu svojich diel počas obecných dní. Súčasťou ocenenia „Ďakovný list“ je vecný dar v hodnote do 30,- €

Po prerokovaní poslanci OZ prijali:

**Uznesenie 66a/2018-2022/OZ**

**Obecné zastupiteľstvo v Kráľovej nad Váhom**

**s ú h l a s i l o**

**s udelením „Ceny Obce Kráľová nad Váhom“ pre Ing. Pál Tótha a pre András Iványiho a**

**s c h v á l i l o**

**finančný dar pre ocenených každému osobitne vo výške 300,- €**

*Prezentácia: 8 poslancov OZ*

*Udelenie ceny schválilo 7 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

*Zdržal sa 1 poslanec OZ: Ján Pozsonyi,*

a

**Uznesenie 66b/2018-2022/OZ**

**Obecné zastupiteľstvo v Kráľovej nad Váhom**

**s ú h l a s i l o**

**s udelením „Ďakovného listu“ pre Viktora Kocsis a Andreu Szőcsovú**

**s c h v á l i l o**

**finančný dar pre ocenených každému osobitne vo výške 30,- €**

*Prezentácia: 8 poslancov OZ*

*Udelenie ďakovného listu schválilo 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

**Ing. Eliška Vargová, poslankyňa OZ** – upozorňovala, že VZN č. 2/2009, na ktoré sa návrh na udelenie cien odvoláva nie je zverejnené na webstránke obce. Komisia finančná nemohla overiť súlad návrhu s VZN. Navrhla tento nedostatok odstrániť.

1. **Žiadosť o odkúpenie nehnuteľnosti s. č. 229, parc. č. 803/1 – Mária Kulinová, Kráľová nad Váhom č. 544**

**RNDr. Ferenc Bergendi, starosta obce** – informoval prítomných, že menovaná sa obrátila na OZ s návrhom na odkúpenie nehnuteľnosti pod s. č. 229. Obec je vlastníkom nehnuteľnosti, ktorá sa nachádza na pozemku parc. č. 803/1.Nehnuteľnosť v súčasnom období je v prenájme dvoch nájomcov: 1. Dušan Vágo – bez platnej nájomnej zmluvy, s neuhradeným nájmom za predchádzajúce obdobie a 2. Mária Kulinová – predajňa MAJA – platná nájomná zmluva. V prípade kladného posúdenia žiadosti je potrebné brať na zreteľ, že predajom parc. č. 803/1 sa zamedzí prístup na pozemok parc. č. 803/3 o výmere 985 m², čo v súčasnom období tvorí priľahlú záhradu k pozemku parc. č. 803/1. Z uvedeného vyplýva, že prípadný predaj pozemku par. č. 803/1 je možné riešiť len spolu aj s predajom pozemku 803/3. Pozemok nemôže byť predaný v priamom predaji, len na základe obchodnej verejnej súťaže. Výťažok z predaja by mohol byť použitý napr. na výstavbu nového obecného úradu. Žiadosť konzultoval aj s právnym zástupcom obce, ktorý vypracoval návrh na uznesenie, ktorý bol doručený aj poslancom OZ.

Rozprava medzi poslancami OZ ohľadom neplatnej nájomnej zmluvy s p. Vágo, neprevzatej výpovede nájomnej zmluvy, ohľadom deložovania (viď. záznam na DVD)

**Ing. Eliška Vargová, poslankyňa OZ, predsedníčka finančnej komisie** – komisia odporúča obci vymáhať nedoplatky a podať návrh na vypratanie priestorov nájomníkom č. 1. Po vyprataní priestorov komisia odporúča uvoľnené priestory ponúknuť na prenájom súčasnej nájomníčke č. 2. Predaj nehnuteľnosti komisia neodporúča, nakoľko ich chce ponechať na potenciálne využitie pre ďalšie rozvojové zámery obce – napr. nová ulica.

Po prerokovaní poslanci OZ prijali:

**Uznesenie 67/2018-2022/OZ**

**Obecné zastupiteľstvo v Kráľovej nad Váhom**

**n e s c h v á l i l o**

**predaj nehnuteľnosti a budovy s. č. 229, vedenej na LV č. 964, k. ú. Kráľová nad Váhom**

*Prezentácia: 8 poslancov OZ*

*Predaj nehnuteľnosti neschválilo 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. **Opätovná žiadosť o majetkové vysporiadanie vzťahov s obcou – Jozef Chatrnúch, Kráľová nad Váhom č. 487**

Starosta obce informoval prítomných, že menovaná osoba už v roku 2010 žiadala o majetkoprávne vysporiadanie vzťahov s obcou – parc. č. 393/2 – cca 35 m², parc. č. 393/3 – cca 55+24m², jedná sa o plochu pod prístupovou komunikáciou vedľa poľovníckeho domu do priestorov miestnym názvom „Péro“ a do ulice výrobne cestovín. V tom období žiadosť bola zamietnutá z dôvodu nedostatku finančných zdrojov obce. V súčasnom období obec rieši rekonštrukciu predmetnej komunikácie, k čomu vydalo aj stavebné povolenie. P. Chatrnúch svoje súhlasné stanovisko k stavebnému povoleniu podmieňuje s majetkoprávnym vysporiadaním predmetných plôch. Na základe predbežného rokovania je ochotný predať predmetné plochy za ceny zaužívané obcou pri takýchto kúpach/predajoch t. j. za 12,00 €/m², čo by v tomto prípade predstavovalo sumu cca 1368,00 €. Pred uzavretím kúpnej zmluvy je potrebné vypracovať geometrický plán.

Rozprava medzi prítomnými ohľadom kúpy uvedených pozemkov, ceny pozemkov, vypracovania geometrického plánu, atď. V rámci rozpravy **poslankyňa OZ, Mgr. Katalin Csizmadia** podotýkala, že podľa nej je to neférové, že niekto takpovediac vydiera obec, že nepovolí rekonštrukciu verejného priestranstva, ak mu nebude vyplatené, a podľa nej tá cena (12,00 €/m²) je vysoká. Položila otázku: „Obec bude schopná odkúpiť aj ostatné plochy verejného priestranstva vo vlastníctve občanov za takú vysokú cenu?“

**Ing. Eliška Vargová, poslankyňa OZ** – komisia finančná odporúča schváliť zámer vysporidania pozemkov pod komunikáciami, ktoré sa majú rekonštruovať, ale však nie je zrejmé, ako mohlo byť vydané stavebné povolenie na rekonštrukciu komunikácie s podmienkou. Takýto inštitút legislatíva podľa vedomostí členov komisie neexistuje. Odhliadnuc od tohto faktu členovia komisie odporúčajú majetkoprávne vysporiadanie tohto pozemku kúpou za navrhnutú cenu 12,00 €/m

Po rozprave poslanci OZ prijali:

**Uznesenie 68/2018-2022/OZ**

**Obecné zastupiteľstvo v Kráľovej nad Váhom**

1. **p r e r o k o v a l o**

**žiadosť ohľadom majetkovoprávneho vysporiadanie vlastníckych práv k časti pozemkov parc. reg. „C“ č. 393/2, druh pozemku: záhrada o výmere 435 m² a parc. reg. „C“ č. 393/3, druh pozemku: zastavaná plocha a nádvorie o výmere 483 m² evidované na LV č. 674 pre k. ú. Kráľová nad Váhom v rozsahu podľa predbežne vyhotoveného grafického náčrtu, ktoré časti pozemkov tvoria miestnu komunikáciu a v súčasnosti sú vo vlastníctve fyzickej osoby,**

1. **s c h v á l i l o**

**zámer obce nadobudnúť vlastnícke právo k pozemkom tvoriacich miestnu komunikáciu podľa bodu A) tohto uznesenia od vlastníka Jozefa Chatrnúcha za kúpnu cenu vo výške 12,00 €/m²,**

1. **p o v e r u j e**

**starostu obce na zabezpečenie vyhotovenia geometrického plánu na rozdelenie pozemkov uvedených v bode A) tohto uznesenia za účelom určenia presnej výmery pozemkov tvoriacich miestnu komunikáciu, ku ktorým vlastnícke právo obec mieni nadobudnúť, a to za účelom riadneho vykonania dlhodobo plánovanej rekonštrukcie miestnej komunikácie na uvedenom úseku v obci**

*Prezentácia: 8 poslancov OZ*

*Kúpu nehnuteľnosti schválilo 7 poslancov OZ: Ing. Ladislav Adamkó, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

*Proti hlasovala 1 poslankyňa OZ: Mgr. Katalin Csizmadia,*

1. **Žiadosť o poskytnutie finančnej podpory na čiastkové krytie prevádzkových nákladov kancelárie MAS Dolné Považie**

Uvedená žiadosť bola doručená aj poslancom OZ na preštudovanie, a starosta obce v krátkosti informoval prítomných o obsahu žiadosti: kancelária žiada o finančnú podporu na vykrytie časti prevádzkových nákladov spojených s fungovaním kancelárie. MAS momentálne čerpá kontokorentný úver, ktorý ku dňu 18.07.2019 je vyčerpaný na 95%. Vzhľadom na nutnosť zabezpečenia plynulého chodu práce kancelárie spojenej s implementáciou vyhlásených výziev, na preklenutie doby preplatenia prvej žiadosti o platbu zo strany riadiaceho orgánu žiadajú členské obce MAS o poskytnutie finančnej podpory (300,00 €/mesiac). Získaním fin. podpory od obcí (2700,00 €/mesiac) by sa zabezpečilo predovšetkým plnenie zákonom stanovených odvodových povinností MAS.

Rozprava ohľadom fungovania, financovania kancelárie MAS, už poskytnutej jednorazovej finančnej podpory, možnosti navýšenia členského príspevku, udržateľnosti, atď. (viď. záznam na DVD)

Po rozprave a prerokovaní poslanci OZ prijali:

**Uznesenie 69/2018-2022/OZ**

**Obecné zastupiteľstvo v Kráľovej nad Váhom**

**n e s c h v á l i l o**

**žiadosť o poskytnutie finančnej podpory podľa pravidelnej splátky na čiastkové krytie prevádzkových nákladov kancelárie MAS Dolné Považie**

*Prezentácia: 8 poslancov OZ*

*Poskytnutie fin. podpory neschválilo 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. **Aktualizácie Štatútu obecnej knižnice**

Štatút obecnej knižnice bol vydaný na základe zákona č. SNR č. 369/1990 Zb. o obecnom zriadení v znení neskorších predpisov a zákona NR SR č. 183/2000 Z. z. o knižniciach a schválený obecným zastupiteľstvom dňa 07.03.2003. Zákon č. 183/2000 Zb. o knižniciach bol zrušený zákonom NR SR č. 126/2015 Z. z. o knižniciach, ktorý nadobudol účinnosť 01.07.2015. Štatút obecnej knižnice nebol odvtedy aktualizovaný. V existujúcom štatúte bol zmenený len úvod: citovaný nový zákon o knižniciach a sídlo Regionálnej knižnici Karla Kmeťu v Nitre. Ostatné paragrafy neboli zmenené.

Starosta obce na základe pripomienok finančnej komisie navrhol prepracovanie/zosúladenie štatútu s aktuálnym právnym stavom a odročiť rokovanie o schválení štatútu.

V rámci tohto bodu bola rozprava medzi prítomnými ohľadom kroniky a postavenia kronikára obce (viď. záznam na DVD)

Po rozprave poslanci OZ prijali:

**Uznesenie 70/2018-2022/OZ**

**Obecné zastupiteľstvo v Kráľovej nad Váhom**

**o d r o č i l o**

**rokovanie o štatúte knižnice**

*Prezentácia: 8 poslancov OZ*

*S odročením súhlasilo 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. **Návrh VZN o výške príspevku na čiastočnú úhradu výdavkov za pobyt dieťaťa v materskej škole, o výške mesačného príspevku na čiastočnú úhradu nákladov na činnosť školského klubu detí a podmienky úhrady v školskej jedálni v zriaďovateľskej pôsobnosti Obce Kráľová nad Váhom**

Účinnosťou zákona č. 375/2018 Z. z., ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov bola s účinnosťou od 1.1.2019 schválená dotácia na podporu výchovy k stravovacím návykom dieťaťa na zabezpečenie obeda a iného jedla (ďalej len „dotácia“) na každé dieťa, ktoré navštevuje posledný ročník materskej školy. Dotácia na žiaka základnej školy bude podľa vyššie uvedeného zákona poskytovaná od 1.9.2019. Dotácia na podporu výchovy k stravovacím návykom dieťaťa sa poskytne v sume 1,20 eura za každý deň, v ktorom sa dieťa zúčastnilo výchovno-vzdelávacej činnosti v materskej škole, alebo vyučovania v základnej škole a odobralo stravu.

Ministerstvo školstva SR vydáva tzv. finančné pásma nákladov na nákup potravín na jedno jedlo podľa vekových kategórií stravníkov. Výška cien na nákup potravín v Školskej jedálni pri MŠ Kráľová nad Váhom bola podľa 1. pásma je nasledovná: materská škola - 1,05 €, ZŠ do 11 rokov - 0,88 €, ZŠ zamestnanci - 1,05 €.

MŠ SR vydalo v roku 2019 nové finančné pásma s účinnosťou od 1.9.2019. V ŠJ Kráľová nad Váhom navrhujeme schváliť cenu na nákup potravín na úrovni 1. pásma, a to:

**Materská škola 1,37€**

**ZŠ do 11 rokov 1,08€**

**ZŠ zamestnanci 1,26€**

Výška mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole bola 5,00 €/mes. a na činnosť školského klubu bola 2,00 €/mes. Obec navrhuje zvýšenie príspevkov na úhradu výdavkov v MŠ na 10,00 €/mes. a v ZŠ na 5,00 €/mes.

Návrh VZN bol zverejnený na webstránke obce, na úradnej tabuli, a bol odoslaný a poslancom OZ.

Komisia finančná odporučila schváliť VZN a opraviť formálne chyby.

Rozprava medzi prítomnými ohľadom fungovania materskej školy počas letných prázdnin (viď. záznam na DVD)

Po rozprave a prerokovaní poslanci OZ:

**Uznesenie 71/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**Všeobecné záväzné nariadenie č. 1/2019 o výške príspevku na čiastočnú úhradu výdavkov za pobyt dieťaťa v materskej škole, o výške mesačného príspevku na čiastočnú úhradu nákladov na činnosť školského klubu detí a podmienky úhrady v školskej jedálni v zriaďovateľskej pôsobnosti Obce Kráľová nad Váhom**

*Prezentácia: 8 poslancov OZ*

*VZN schválilo 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. **Prerokovanie rozsahu zmien a doplnkov ÚPN**

Z dôvodu, že termín na podanie návrhov na zmenu ÚPN bol 9.8.2019 (piatok), prerokovanie prebehlo 12.8. (pondelok) v stavebnej komisií, materiál bol doručený len deň pred zasadnutím obecného zastupiteľstva poslancom OZ. Nakoľko nemali možnosť preštudovať materiál dohodli sa ho stiahnuť z rokovania.

Po dohode poslanci OZ prijali:

**Uznesenie 72/2018-2022/OZ**

**Obecné zastupiteľstvo v Kráľovej nad Váhom**

**s ú h l a s i l o**

**so stiahnutím materiálu na zmenu územného plánu.**

*Prezentácia: 8 poslancov OZ*

*So stiahnutím materiálu súhlasilo 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. **Informácie o pripravenosti investícií:**
2. ***Oprava miestnych komunikácií***

Poslancom OZ bola doručená kópia zápisnice z vyhodnotenia ponúk a zmluvy o dielo. Stavebné povolenie na opravu MK je vydané na každú ulicu samostatne, pri ul. Péro s podmienkou majetkoprávneho vysporiadania pozemku s p. Chatrnúchom. Predpokladaná hodnota diela bola určená vo výške 224 888, 85 € bez DPH na základe stavebného rozpočtu vypracovaného projektantom. Bolo vykonané verejné obstarávanie na výber zhotoviteľa – podlimitná zákazka zverejnená vo vestníku UVO. Úspešným uchádzačom sa stala firma CS, s. r. o. Strojárenská 5487, Trnava 917 02

Cena za dielo vrátane DPH :

1. Rekonštrukcia MK ul. Kostolná I. 88 363,21 €

2. Rekonštrukcia MK ul. Kostolná II. 52 227,67 €

3. Rekonštrukcia MK ul. Péro 48 722,10 €

Spolu: 189 312,98 €

V rozpočte kapitálových výdavkom na rok 2019 sú schválené finančné prostriedky vo výške :

* na projektovú prípravu 4 000,00 € čerpanie: 2 980,00 € zostatok : 1 020,00 €
* na rekonštrukčné práce 45 000,00 €

Na rekonštrukciu MK ul. Péro obec bude sa uchádzať o poskytnutie nenávratného finančného príspevku z Programu rozvoja vidieka SR 2014 – 2020, opatrenie : 7.2 Podpora na investície do vytvárania, zlepšenia, alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie cez MAS vo výške 37 537,00 EUR, spoluúčasť obce bude 11 185,10 EUR.

Rozprava ohľadom rekonštrukcie miestnych komunikácií, úpravy rozpočtu (viď. záznam DVD)

Po informáciách a rozprave poslanci prijali:

**Uznesenie 73/2018-2022/OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**informáciu ohľadom opravy miestnych komunikácií.**

*Prezentácia: 8 poslancov OZ*

*Informáciu bralo na vedomie 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. ***Výstavba detského ihriska***

Poslancom OZ bol doručený situačný výkres ihriska, zápisnica z vyhodnotenia cenových ponúk a kópia zmluvy o dielo. Detské ihrisko bude vybudované na zelenej ploche za tribúnou na námestí a bude pozostávať z prvkov:

* Reťazová hojdačka
* Preliezačka
* Kolotoč
* Váhadlová hojdačka
* Pružinová hojdačka
* Lavička 2 ks
* Informačná tabuľa

Všetky prvky sú z tvrdého agátového dreva. Súťažná cena diela je 5 244,00 Eur. V rozpočte obce sú vyčlenené finančné prostriedky vo výške 10 000,00 Eur

Po informáciách poslanci prijali:

**Uznesenie 74/2018-2022/OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**informáciu ohľadom výstavby detského ihriska.**

*Prezentácia: 8 poslancov OZ*

*Informáciu bralo na vedomie 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. ***WiFi pre Teba***

Zmluva o poskytnutie nenávratného finančného príspevku (NFP) s Ministerstvom dopravy a výstavby SR bola podpísaná dňa 23.07.2019. Celkové oprávnené výdavky projektu je 15000,00 €, maximálna výška poskytnutých NFP je 14250,00 € a spoluúčasť obce je 750,00 €. Bolo vykonané výberové konanie na zhotoviteľa a úspešnou firmou sa stala SOITRON s. r. o., Plynárenská 5, Bratislava. Súťažná cena diela je 11997,60 €. V rozpočte obce sú schválené fin. prostriedky na spoluúčasť vo výške 750,00 €. Zmluva s úspešným uchádzačom ešte nebola podpísaná z dôvodu nesúladu so súťažnými podmienkami.

Po informáciách poslanci prijali:

**Uznesenie 75/2018-2022/OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**informáciu ohľadom projektu „WiFi pre TEBA“.**

*Prezentácia: 8 poslancov OZ*

*Informáciu bralo na vedomie 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. ***Výmena povrchu multifunkčného ihriska***

Obec získala z programu Podpora rozvoja športu na rok 2019 z Úradu vlády SR dotáciu na údržbu ihrísk, štadiónov a inej športovej infraštruktúry vo výške 10 000,00 EUR na výmenu umelého trávnika na multifunkčnom ihrisku. Zmluva o poskytnutí dotácie zo strany obce bola podpísaná dňa 01.08.2019, toho času ešte nie je účinná.

Bolo vykonané výberové konanie na zhotoviteľa (pozn. zápisnica z vyhodnotenia ponúk bola doručená poslancom OZ). Úspešnou sa stala firma MARO, s. r. o. Podhradská cesta 2, Sučany 038 52. Súťažná cena diela je 15 146,28 EUR, spolufinancovanie zo strany obce bude činiť 5 146,28 EUR.V rozpočte obce na 2019 neboli vyčlenené finančné prostriedky na uvedené dielo. Zmluva o dielo s úspešným uchádzačom nie je podpísaná, dokumentácia verejného obstarávania bola predložená na kontrolu na Úrad vlády SR.

Rozprava ohľadom projektu „Zelená obec“ (viď. záznam na DVD)

1. **Návrh na úpravu rozpočtu kapitálových výdavkov obce**

**Referentka obce, Alžbeta Vadkertiová** vypracovala návrh na úpravu rozpočtu kapitálových výdavkov obce, ktorý bol doručený poslancom OZ na preštudovanie.

**Ing. Eliška Vargová, poslankyňa OZ, predsedníčka komisie finančnej** – komisia rokovala o predloženom návrhu. Jednotlivé navrhované úpravy kapitálového rozpočtu boli spomenuté v rámci jednotlivých materiálov. Bude nutné aj doplnenie rozpočtu z rezervy obce po vyjasnení platobných podmienok financovania rekonštrukcie miestnych komunikácií obce. Okrem úpravy kapitálového rozpočtu je nutné riešiť aj úpravu bežného rozpočtu obce.

Po prerokovaní poslanci OZ prijali:

**Uznesenie 76/2018-2022/OZ**

**Obecné zastupiteľstvo v Kráľovej nad Váhom**

**s c h v á l i l o**

**úpravu rozpočtu kapitálových výdavkov podľa predloženej tabuľky a upovedomili starostu obce s úpravou bežného rozpočtu obce**

*Prezentácia: 8 poslancov OZ*

*Úpravu kapitálových výdavkov schválilo 8 poslancov OZ: Ing. Ladislav Adamkó, Mgr. Katalin Csizmadia, Ing. Edita Hambalková, Ján Pozsonyi, Ing. Kristína Pozsonyiová, Ing. Eliška Vargová, Mário Vincze, Mgr. Erika Vinczeová*

1. **Rôzne**
2. ***Poistenie majetku obce***

Starosta obce informoval prítomných, že prebehli rokovania so zástupcom poisťovne Generali ohľadom poistenia majetku obce. **Ing. Eliška Vargová, poslankyňa OZ** navrhla, aby si obec vyžiadala návrhy na poistenie majetku obce aj od iných poisťovní.

1. ***COOP Jednota Galanta – žiadosť o stanovisko***

COOP Jednota predložila projekt na novostavbu predajne potravín v obci a žiadala o stanovisko obce. Rozprava medzi prítomnými ohľadom novej predajne (viď. záznam na DVD).

1. ***Obecné dni***

Prítomní prebrali priebeh obecných dní podľa jednotlivých bodoch programu.

1. **Záver**

Nakoľko už prítomní nemali žiadne pripomienky starosta obce, RNDr. Ferenc Bergendi zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Ing. Edita Hambalková

starosta obce

Ján Pozsonyi